Ҳазлацәажәаша ҳамоуп: Шамба Лыхнашҭа аҽаҩра аныҳәа рышҽазыҟарҵо иазкны
Абгархықә ақыҭа ахада Роник Шамба арадио Sputnik аефир аҿы еиҭеиҳәеит Лыхнашҭа имҩаԥысран иҟоу аныҳәа рыҽшазыҟарҵо, асасцәа шдыршынхаша атәы.
40 шықәса ҵует Лыхнашҭа аныҳәа мҩаԥыргоижьҭеи, абгархықәаа еснагь иалахәуп ҳәа иҳәеит аиҿцәажәараҿы Шамба. Иара игәалаиршәеит аамҭақәа аԥацхақәа ҟаҵаны Лыхнашҭаҟа иганы, цәаҳәак иқәыргыланы архнышьна кнаҳаны ианыҟарҵоз.
"Иахьа ашьаԥақәа дыргылоит. Ацә шә-кьылак иҟоу нкыланы иҳамоуп. Ашәыр, ачыс, аҟаб, аџьықәреи аӡа, уҳәа ишаԥу еиԥш еидаҳкылоит. Ақыҭақәа зегьы ҳреиӷьымхаргьы, рыгәҭа ҳалагылартә еиԥш еибыҳәаны ҳаҟоуп. Абгархықә аҳаблақәа хәба ыҟоуп. Ҳаблацыԥхьаӡа зхы алазырхәырц зҭаху илшо дадгылоит. Ачашә, кәтык ӡны, ашәрҩа уҳәа, мчыла умнеир ҟалом ҳәа аӡәгьы идаҳцалом", - иҳәеит Шамба.
Егьырҭ ақыҭақәа ашәарах ҟазҵо дубап, аџьмақәа зшьуа, аха ҳаргьы иҳашло ала иҳарԥшӡоит, араион аҟынтә аԥара ҳарҭеит, иҳазхоит ҳәа иҳаԥхьаӡоит иҳәеит Абгархықә ақыҭа ахада.
Иара убас Шамба еиҭеиҳәеит ишӡыргахо аҟазацәа рнаплыхқәагьы.
Аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.